"Имҩаԥган акомитеттә еилатәара. Аԥсны ахада иаишьҭит апроектқәа ҩба. Урҭ ирҳәо амаининг закәаншьаҭада рхархәараз ашьаус аартреи, ахараԥсеи рыдҵареи атәоуп. Ҳахьақәшаҳаҭу аҭыԥқәа ыҟоуп, иҟоуп ҳзықәшаҳаҭым, аха иаадкыланы апроект асессиахь анагара ҳазыхиоуп, ҳазыхиоуп уи адкыларагьы. Раԥхьа иргыланы ҳара ҳзызхәыцуа ауаа алашара еиԥҟьарада ироуа аҟаҵароуп, уи азы амаинингқәа русура аанкылатәуп. Ари азакәан иацраԥшьу, иахьыԥшу рацәоуп, аха ҳара аамҭа мгакәа, акриптофермақәа русура атәы зҳәо мацара ааныжьны, адкылара ҳгәы иҭоуп. Адепутатцәа иахырҳәаауа атәы макьана исыздыром, уи анаҩс иаҳнарбап. Азакәан апроект аҿы ишарбо ала ари аус зынӡагьы иаанкылахоит. Иахьазы амаининг ахархәаразы аҭагылазаашьа ыҟаӡам, ус алшара ҳамаӡам. Анаҩс, уаҵәы, уи аекономистцәа зегьы иааидтәаланы, иҟалома уи ахархәара, лҵшәа амоума, изыҭатәыда уи ахархәаразы азин, уҳәа ахы иқәҵатәхоит, аха уи даҽа мҩак ауп", - азгәеиҭеит Гәниа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит: